9. ΝΟΜΟΘΕΤ. ΔΙΑΤΑΓΜΑ υπ’ αριθ. 342 της 1/2 Αυγ. 1941 Περί τροποποιήσεως του υπ’ αριθ. 527 Νόμου της 27ης Δεκ. 1914 ως ετροποποιήθη υπό του Νομ. 1274/1918 «περί εμπορίας χημικών λιπασμάτων». Άρθρον μόνον.-1.Επιτρέπεται η κατά παρέκκλισιν των διατάξεων του άρθρ. 4 του υπ’ αριθ. 527 της 27 Δεκ. 1914 ως ούτος ετροποποιήθη υπό του Νόμ. 1274/1918 εκ μέρους της Αγροτικής Τραπέζης της Ελλάδος παραλαβή παρά της εγχωρίου βιομηχανίας, μεταφορά και διάθεσις εις τους γεωργούς χημικών λιπασμάτων εις χύμα, ή εις σάκκους ή οιαδήποτε δοχεία μη εσφραγισμένα. 2.Η δειγματοληψία του συμφώνως τω παρόντι Ν.Δ/τι παραλαμβανομένου χημικού λιπάσματος διενεργείται παρά των οικείων Γεωργικών Υπηρεσιών κατά την παραλαβήν τούτου εκ του εργοστασίου, ο δε έλεγχος επί της περιεκτικότητος εις ωφέλιμα στοιχεία διενεργείται κατά τας διατάξεις του υπ’ αριθ. 527/27 Δεκ. 1914 ως ούτος ετροποποιήθη υπό του Νόμ. 1274/1918 και του από 27 Νοεμ. 1926 Π.Δ/τος «περί εμπορίας και ελέγχου χημικών λιπασμάτων». Η ισχύς του παρόντος Ν.Δ/τος άρχεται από της δημοσιεύσεως αυτού εις την Εφημερίδα της Κυβερνήσως. 